Imperi Sassànida

context: La característica exclusiva de l'arquitectura sassànida és l'ús distintiu de l'espai. Els arquitectes sassànides conceberen els seus edificis en termes de masses i superfícies. Això donà lloc a l'abundant utilització de murs de maó decorats amb estuc modelat o tallat. Les decoracions sobre murs d'estuc apareixen a Bishapur, però es troben millors exemples a Chal Tarkhan, prop de Rayy (del sassànida tardà o inicis de l'època islàmica), i a Ctesifont i Kish, a Mesopotàmia. Els panells mostren figures d'animals en rotllana, busts humans i motius geomètrics o florals.
qas: answers: text: l'ús distintiu de l'espai
question: Quina és la característica exclusiva de l'arquitectura sassànida?

answers: text: en termes de masses i superfícies
question: Com conceberen els arquitectes sassànides els edificis?

answers: text: amb estuc modelat o tallat
question: Amb què es decoraven els murs de maó?

answers: text: prop de Rayy
question: On és Cal Tarkhan?

answers: text: figures d'animals en rotllana, busts humans i motius geomètrics o florals
question: Què mostren els panells?

context: Els sassànides, com els parts, mantingueren una hostilitat constant amb l'Imperi Romà. Després de la divisió de Roma el 395, l'Imperi Romà d'Orient, amb capital a Constantinoble, ocupà el lloc de l'imperi romà com a principal enemic de Pèrsia. Les hostilitats entre ambdós imperis es feren encara més freqüents. Els sassànides, com els romans, estaven en constant conflicte amb els regnes veïns i amb els pobles nòmades. Tot i que el perill que suposaven les incursions nòmades no fou mai completament resolt, els sassànides tingueren més èxit que els romans en aquest camp, ja que la seva política militar estigué més centrada en la coordinació de les campanyes contra el perill nòmada.[28]
qas: answers: text: amb l'Imperi Romà
question: Amb qui mantenien hostilitat els sassànides?

answers: text: 395
question: Quan es va produir la divisió de Roma?

answers: text: Constantinoble
question: Quina era la capital de l'Imperi Romà d'Orient?

answers: text: l'Imperi Romà d'Orient
question: Quin imperi era el principal enemic de Pèrsia?

answers: text: amb els regnes veïns i amb els pobles nòmades
question: Amb qui es trobaven en conflicte els sassànides?

context: Tot i que Cosroes II en sortí victoriós, la seva campanya es realitzà a costa d'una enorme pressió fiscal. L'emperador romà d'Orient Heracli (610 - 641) contraatacà amb un moviment tàctic, abandonant la seva capital assetjada i navegant fins al Mar Negre per atacar a Pèrsia des de la rereguarda. Mentrestant, la mútua desconfiança entre Cosroes II i el seu general Shahrbaraz, agreujades per les cartes falses que els agents romans d'Orient feren arribar al general persa, i on suposadament deia que Cosroes II planejava la seva execució, féu que Shahbaraz romangués neutral durant aquest període crític. Així Pèrsia perdé un dels seus exèrcits més grans i un dels seus millors generals. Per acabar-ho de rematar, Shanin, l'altre gran puntal de l'exèrcit sassànida, que havia conquerit el Caucas i Anatòlia, morí de forma sobtada, cosa que acabà de desequilibrar la balança a favor dels romans d'Orient.
qas: answers: text: Heracli
question: Qui era l'emperador romà d'Orient?

answers: text: per atacar a Pèrsia des de la rereguarda
question: Per què navegà Heracli fins al Mar Negre?

answers: text: al general persa
question: A qui van fer arribar cartes falses els agents romans d'Orient?

answers: text: el Caucas i Anatòlia
question: Quins territoris va conquerir Shanin?

context: Comandat pel califa Omar ibn al-Khattab, un exèrcit musulmà derrotà l'exèrcit persa més gran liderat pel general Rostam Farrokhzad a les planes d'al-Qadisiyyah el 637, assetjant després Ctesifont, que caigué després d'un llarg setge. Yezdegerd fugí llavors cap a l'est, deixant darrere seu la major part de l'enorme tresor de l'Imperi. Els àrabs, que prengueren Ctesifont poc després de la fugida del monarca persa, deixaren el govern sassànida pràcticament arruïnat, a la vegada que obtingueren uns importants ingressos pels seus interessos. És molt probable que si l'Imperi Sassànida no s'hagués trobat exhaust, dividit i amb un govern incompetent, la cavalleria persa (asawara) hauria pogut derrotar els musulmans sense massa problemes. Tanmateix, les forces perses no s'hi arribaren a unir. El resultat fou la conquesta islàmica. Alguns governants sassànides intentaren combinar les seves forces per fer retrocedir els invasors, però aquests esforços resultaren inútils a causa de la poca centralització, i els governants foren derrotats a la Batalla de Nihawand. A partir d'aquell moment, l'Imperi, amb les seves estructures de comandament militar inexistents, les seves tropes derrotades, amb els seus recursos econòmics destruïts i la casta dels asawara desapareguda, es mostrava indefens davant l'invasor.
qas: answers: text: a les planes d'al-Qadisiyyah
question: On derrotà l'exèrcit musulmà a l'exèrcit persa?

answers: text: 637
question: Quan derrotà l'exèrcit musulmà a l'exèrcit persa?

answers: text: cap a l'est
question: Cap on va fugir Yezdegerd?

answers: text: a la Batalla de Nihawand
question: A quina batalla foren derrotats els governants?

context: Després de Cosroes I, Ormazd IV (579 - 590) prengué el tron. Ormazd IV fou un governant enèrgic que mantingué la prosperitat instaurada pels seus predecessors. Durant el regnat del seu successor, Cosroes II (590 - 628), el general Bahram Txobin es revoltà i derrotà Cosroes a la batalla de Blarathon el 591,[20] sent proclamat com a Bahram VI i provocant una breu crisi en el regne, ja que Cosroes II aconseguí restablir el seu control sobre l'Imperi. A més a més, aprofitant la guerra civil que sacsejava l'Imperi Romà d'Orient, llençà una ofensiva a gran escala sobre aquest. El somni sassànida d'aconseguir el domini persa sobre Armènia estigué a punt de complir-se quan caigueren Damasc i Jerusalem. Egipte caigué una mica més tard. El 626, Cosroes II assetjà Constantinoble amb l'ajut de forces eslaves i àvares, només per veure la inexpugnabilitat de la capital romana d'Orient.
qas: answers: text: a la batalla de Blarathon
question: A quina batalla el general Bahram Txobin derrotà Cosroes?

answers: text: 591
question: Quin any es va fer la batalla de Blarathon?

answers: text: 626
question: Quan assetjà Cosroes II Constantinoble?